**Ansøgningsskema til CISUs Oplysningspulje**

**B. Aktiviteten**

1. **AKTIVITETEN. Giv en kort beskrivelse af, det I søger om støtte til**
	1. *Hvad er formålet med aktiviteten?*
	2. *Hvorfor er det vigtigt? Og hvorfor skal den realiseres nu?*
	3. *Hvad består aktiviteten af?*
	4. *Hvis oplysningsaktiviteten ikke skal foregå på dansk skal det beskrives hvorfor, og hvordan I vil nå målgruppen for aktiviteten.*
	5. *Hvordan hænger aktiviteten sammen med foreningens øvrige arbejde og brug af pro-midler?*
	6. *Hvordan inddrager I erfaringer fra eventuelle tidligere oplysningsaktiviteter?*
	7. *Er der tale om en oplysningsaktivitet, der før har været gennemført af foreningen? Hvis ja, hvad har man lært i foreningen og hvad påtænker man at gøre anderledes i for hold til sidst?*

|  |
| --- |
| The Great Green Wall er en film om mennesker på frontlinjen af klimakrisen i Afrika. Men The Great Green Wall er også et ambitiøst projekt, der langs Saharas sydlige grænse vil skabe en naturlig ‘mur’, der skal strække sig hele vejen over det afrikanske kontinent og ændre dagsordenen for millioner af mennesker i Sahel - et af de fattigste områder i verden. <https://www.greatgreenwall.org/> The Great Green Wall er et symbol på håb og en løsning på nogle af vor tids største udfordringer for mennesker - klimaforandringer, ørkendannelse, fattigdom og migration. Men The Great Green Wall er ikke kun for Sahel. Det er et globalt symbol på, at menneskeheden kan gøre noget ved verdens største og akutte udfordringer. Initiativet viser, at vi som mennesker kan arbejde sammen med naturen og bygge en bedre verden for kommende generationer.Den smukke dokumentarfilm med titlen “The Great Green Wall”, er en musikalsk rejse gennem Sahel (<https://www.greatgreenwall.org/film>). Filmen har *Fernando Meirelles* (prisvindende instruktør på store film som City of God og The Constant Gardener) som Executive Producer, og filmens hovedperson er den maliske musiker og aktivist *Inna Modja*. Vi følger hende på en rejse gennem de lande, hvor The Great Green Wall vokser op. På sin rejse gennem Senegal, Mali, Nigeria, Niger and Etiopien, ser Modja konsekvenserne af de accelererende klimaforandringer, og filmen formår at få formidle sammenhængen mellem ørkendannelse, tørke, ressourceknaphed, radikalisering, konflikt og migration. Spor Media har fundraiset til indkøb og versionering af filmen (Hermod Lannung Fonden), der kommer til at ligge hos CFU (Center for Undervisningsmidler), som alle danske uddannelsesinstitutioner kan få adgang til. Desuden støtter Fonden udvikling af baggrundsmaterialer til undervisningsbrug - primært i gymnasieskolen.Med nærværende ansøgning til CISU, ønsker vi at distribuere filmen i Danmark og sammen med miljø- og klimaorganisationer introducere filmen for den brede målgruppe af aktivister, der vil bruge den i deres arbejde for klimaretfærdighed.Formålet med aktiviteterne er at udbrede kendskabet til filmen og dens temaer og demonstrere, at mange af de globale problemer, vi står overfor, er afledt af eller bliver forstærket af klimaforandringerne. Med udbredelse af filmen får klimaaktivister et nyt instrument, der med al tydelighed demonstrerer, at klimakampen er global og kræver globale løsninger, samt at mennesker andre steder i verden kan bane vejen ved at vise løsninger, der kan skabe inspiration - også her hos os.Spor Media arbejder sammen med vores partnere i det Gobale Syd om oplysning og bevidsthed om klima- og miljøforandringer. Specielt i Kenya, hvor kulturorganisationen Nafsi, med støtte fra Spor Media/CISU benytter sig af kulturelle udtryksformer for at bevidstgøre og engagere unge i Nairobis slumområder i klima- og miljøarbejdet.Filmen indgår i Spor Medias projekt ”Fjerne Naboer” - et undervisningssite med dokumentarfilm og baggrundsmaterialer om aktuelle problemstillinger i det Globale Syd. (Sitet er under opdatering og vil udkomme i revideret form og med et nyt look i løbet af oktober 2020). Fjerne Naboer har i allerede temaer, der uddyber emnerne i The Great Green Wall: 1: Klimaforandringer og -tilpasning i Kenya. 2: Vestafrikansk migration. 3: Omskæring af piger og kvinder. Vores erfaring med Fjerne Naboer er, at tema-pakkerne specielt bliver benyttet af lærere og elever i Gymnasieskolen. Vi ser dog et potentiale for, at filmen The Great Green Wall med sit widescreenformaet og filmteknikker kendt fra spillefilm - kan nå ud til bredere målgrupper.  |

1. **SUCCESKRITERIER. Beskriv konkret hvad I vil opnå med aktiviteten**
	1. *Beskriv de kriterier der skal være opfyldt, for at I har nået jeres mål med aktiviteten.*
	2. *Hvordan vil I måle om succeskriterierne er opfyldt?*

|  |
| --- |
| Med støtte fra CISU får vi mulighed for at gøre filmen kendt i Danmark og distribuere den til relevante målgrupper. Desuden vil vi organisere lanceringsforestillinger for klimaaktivister og introducere dem til ideer til, hvordan filmen kan benyttes i deres aktiviteter rundt om i landet.Helt konkret er vores succeskriterier, at1. filmen er lanceret i København og Aarhus og introduceret til klimaaktivister med ideer til hvordan de kan bruge den i deres arbejde. (Offentlige lanceringer med forestilling og debat med deltagelse af mindst 100 personer).2: filmen er distribueret til hele landet via [www.fjernenaboer,dk](http://www.fjernenaboer,dk) (debat- og filmarrangementer i mindst 3 af landets regioner). |

1. **LÆRINGSMÅL. Opstil de læringsmål I har for aktiviteten**
	1. *Hvad ønsker I som forening at blive klogere på med aktiviteten? (Hellere få konkrete og realiserbare mål end mange ufokuserede mål, der ikke er realiserbare).*
	2. *Hvordan vil I sikre opsamling og videndeling fra aktiviteten i jeres forening? Og hvem er ansvarlig?*

|  |
| --- |
| Filmen og det store FN-støttede projekt tager på unik vis fat på flere af verdens største udfordringer og kæder dem sammen, så man efter at have set den ikke længere kan betragte eksempelvis migration eller terrorisme som isolerede problemer, men nødvendigvis må se dem i sammenhæng med konsekvenserne af klimaforandringer og miljøødelæggelser. I Spor Media beskæftiger vi os med flere af de store emner, men har i vores formidling ikke været gode nok til at påpege sammenhængene.Med aktiviteten ønsker vi at blive klogere på, hvordan vi kan formidle de klimamæssige sammenhænge til målgrupper, der ikke har været vant til at have fokus på klimaforandringernes konsekvenser i det Globale Syd. Altså handler læringen om, hvorvidt klimaaktivister kan rumme filmen og vil tage den til sig. Det vil vi måle ved at se, hvor mange der kommer til de planlagte filmvisninger, og hvor mange, der efterfølgende deler film og materialer via sociale medier.Spor Medias sekretariat er sammen med en gruppe frivillige ansvarlig for at sikre opsamling og vidensdeling i organisationen.  |

1. **MÅLGRUPPE. Beskriv hvem aktiviteten primært henvender sig til**
	1. *Hvem er det vigtigst, at I får i tale med aktiviteten? (Vær gerne meget specifik i jeres beskrivelse af målgruppen og om der er særlige hensyn til den).*
	2. *Hvordan appellerer særligt I til den målgruppe?*
	3. *Hvad skal målgruppen have lært af aktiviteten?*

|  |
| --- |
| Filmen og det tilknyttede materiale vil få premiere i København formentlig i samarbejde med Bio Bio og BaneGaarden, som har fokus på klima og bæredygtighed samt i Aarhus (samarbejdspartner og premierested endnu ikke fundet). Til forevisningerne inviteres organisationer og individer, der allerede er påvirkningsagenter inden for klimaområdet. Med dem som ambassadører for filmen, vil vi nå langt bredere målgrupper og aktivere de målgrupper som allerede er interesseret i klimadagsordenen.Primær målgruppe for aktiviteten: Unge klimaaktivister - 100 personerSekundær: De vil hver især sørge for, at filmen bliver set af yderligere 50 personer - i alt 5.000Tertiær: Der vil desuden være omtale af filmen i faglige medier og dagspressen.Trods de mange relaterede emner, formår filmen at behandle hvert af emnerne med integritet byggende på hovedpersonens personlige engagement. Forståelsen af problematikkerne forstærkes af, at filmen tager tilskuerne med på en musikalsk rejse - en kulturel og følelsesmæssig oplevelse med mulighed for identifikation med nogle af filmens stærke personskildringer. Målgrupperne vil opleve, at klimaforandringerne har mange afledte konsekvenser. Samtidig er filmens hovedbudskab positivt med en fortælling om, at det stadig er muligt at gøre noget. I følgematerialet vil der være konkrete ideer til, hvordan man også i vores del af verden kan indgå i konkrete handlinger, der er med til at begrænse konsekvenserne af klimforandringer og på den måde være med til at matche Sahel-regionens bestræbelser for at få lavet den grønne mur. |

1. **TEMAER. Beskriv hvordan I arbejder med de fire punkter nedenfor** (hvis I gør det)
	1. *Hvordan inddrager I jeres partner i Syd planlægning og gennemførelse af aktiviteten?*
	2. *Hvordan fortæller I om de strukturelle årsager til fattigdom og ulighed?*
	3. *Hvordan indgår FN’s Verdensmål i jeres aktivitet?*
	4. *Hvordan arbejder I med løsningsorienterede og konstruktive vinkler på jeres budskaber?*

|  |
| --- |
| Filmen The Great Green Wall giver en god og forståelig indføring i strukturelle årsager til fattigdom og ulighed og berører de fleste af FNs 17 Verdensmål. Nedenstående temaer er således godt beskrevet i filmen, og de vil desuden blive behandlet i det webbaserede baggrundsmateriale.Med aktiviteterne vil vi ligesom filmen fokusere på løsningsorienterede vinkler, der er det primære budskab i træplantningsprojektet The Great Green Wall, der både skal imødegå ungdomsarbejdsløshed, klimaforandringer, ørkenspredning, radikalisering, migration mm.Endelig vil følgematerialet komme med eksempler på, hvordan vi i Danmark kan indgå i sammenhænge og bidrage til handlinger, der vil afhjælpe de alvorlige udfordringer beskrevet i filmen.**1: Klimaforandringer og klimatilpasning**Årsagerne til klimaforandringerne er globale, men lokalt i Sahel og andre steder på det afrikanske kontinent er der mange forsøg på både at give et bidrag til at bremse klimaforandringerne samt arbejde med klimatilpasning, så mennesker fortsat kan leve og bo i udsatte områder. Vi henviser bl.a. til en anden klimafilm: ”Thank you for the rain” - en dokumentarfilm fra Kenya, som Spor Media netop har skaffet til Danmark og som indgår i et klimatema på fjernenaboer.dk. **2: Konflikt og terror** Drømmen er, af The Great Green Wall vil betyde indkomstskabende aktiviteter for 10 millioner mennesker, og ifølge Ibrahim Thiaw, generaldirektør for FNs organisation mod ørkenspredning, UNCCD, er det måske ”den mest effektive vej til at sikre fred, sikkerhed og udvikling”. Filmen beskriver, hvordan fattigdom og desperation er med til at fremme terrorisme i området, fordi terroristerne kan købe støtte med penge. <https://www.bbc.com/news/science-environment-22368945>**3: Når unge migrerer**Mange unge fra landene i Sahel vælger at migrere, og filmen skildrer drømmen om et bedre liv og nederlaget, når det ikke lykkes. Samtidig fortæller den om sammenhængen mellem klima og migration og giver indsigt i, hvordan lokale problemstillinger i Sahel regionen også er globale udfordringer.**4: Kvinde- og børnerettigheder**Med fattigdom og terrorisme følger undertrykkelse af kvinder og børn. Piger kommer ikke i skole, og deres lærere kan derfor ikke være deres værn mod omskæring. Helt unge piger bliver bortført af terrorister og har efterfølgende svært ved at finde accept i deres lokalsamfund. Med den grønne mur får kvinderne arbejde, da det som oftest er dem, der fremdyrker nye træer i deres planteskoler. Træerne betyder, at de igen kan dyrke jorden og brødføde deres familier. Spor Media skildrer betydningen af træplantning for kvinder i [www.fjernenaboer.dk](http://www.fjernenaboer.dk). Tema: ”Grøn bevægelse i Kenya” med udgangspunkt i Wangari Maathai.**5: Internationalt samarbejde**The Great Green Wall bliver støttet af FN. Desuden har specielt den irske regering taget ejerskab og valgt at støtte projektet økonomisk samt at sammenkæde initiativerne i Sahel med lignende aktiviteter i Irland. Det handler om at “walk the talk” - selv at gøre det, som man forventer af andre. Ud over at støtte projektet I Sahel vil Irland støtte træplantningi Irland - ligesom Danmark et land med meget lidt skovdække. |

1. **PLANLÆGNING. Skriv gerne i punktform (tids)planen for gennemførelse af aktiviteten**
	1. *Tidsplan for aktiviteten*
	2. *Hvilken grad af frivilligt engagement og bidrag forventer I?*
	3. *I hvilket omfang vil det være nødvendigt at aflønne?*
	4. *Beskriv aftaler med Syd-partner og evt. andre organisationer i Danmark om aktiviteten.*

|  |
| --- |
| Tidsplan:nov - dec 2020: Indkøb og versionering af film (med finansiering fra Hermod Lannung Fonden)jan - maj 2021: Produktion af folder, pressemeddelelser, artikler. Planlægning af lancering i Danmarkmaj 2021: Lanceringsarrangement i København og i Aarhusjuni-sept 2021: Distribution og lokale film/debatarrangementer andre steder i Danmarksep-okt 2021: Erfaringsopsamling Spor Medias sekretariat og frivillige arbejder frivilligt på projektet f.eks. i form af en omfattende projektstyring.Vi har i budgettet afsat penge til aflønning af skribent, der kan bidrage med artikler til relevante fagblade.Vi har i planlægningen henvendt os til BioBio, der som et nyt initiativ organiserer filmvisninger på BaneGården i København. BioBio fundraiser p.t. til biografudstyr og forventer at have det på plads inden lancering af filmen i 2021. BaneGården holder til på et stykke land i Jernbanebyen midt i København og er blevet et samlingspunkt for bæredygtige projekter. Efter blot en måned har BaneGårdens Facebookside allerede over 10.000 følgere. (Banegården åbnede 28.8.2020)  |

1. **KOMMUNIKATION. Beskriv hvordan I vil formidle jeres aktivitet**
	1. *Hvordan formidles aktiviteten internt i foreningen?*
	2. *Hvordan kommunikeres udadtil om aktiviteten?*
	3. *Er der elementer af aktiviteten, som kan interessere medierne, og hvordan skal disse kommunikeres?*

|  |
| --- |
| Filmen lanceres sammen med BioBio og BaneGården, der p.t. når en meget bred målgruppe af klimainteresserede og -aktive. Afhængigt af forårets corona-situation ønsker vi at invitere en række repræsentanter fra grønne organisationer, der vil kunne bruge filmen i deres arbejde. Desuden omtale i relevante organisationer/medier såsom * BaneGaarden [www.facebook.com/BaneGaardenKbh/](http://www.facebook.com/BaneGaardenKbh/)
* Globalnyt <https://globalnyt.dk/>
* Klimabevægelsen [www.klimabevaegelsen.dk](http://www.klimabevaegelsen.dk) <https://www.facebook.com/groups/klimabevaegelsen>
* Den Grønne Studenterbevægelse <https://www.dgsb.dk/> <https://www.facebook.com/dengroennestudenterbevaegelse/>
* CONCITO <https://concito.dk/>
* Zetland [www.zetland.dk/](http://www.zetland.dk/)

Samt Spor Mediers egne medier* [www.spormedia.dk](http://www.spormedia.dk/) [www.facebook.com/SPOR-Media](http://www.facebook.com/SPOR-Media)
* [www.globalkids.dk](http://www.globalkids.dk/) [www.facebook.com/globalkidsdk](http://www.facebook.com/globalkidsdk)

Link til filmen udbredes med en ny temaside på Fjerne Naboer til gymnasieskolen via Globale Gymnasier.Vi vil få et link fra Verdenstimen.dk ([www.verdenstimen.dk](http://www.verdenstimen.dk/)), som mange lærere bruger i deres undervisning i FNs Verdensmål. |